CELEX: 32011R0259
Language: et
Date: 2011-03-16 00:00:00
Title: Komisjoni määrus (EL) nr 259/2011, 16. märts 2011 , millega muudetakse määrust (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas

17.3.2011   
            
            
               ET
            
            
               Euroopa Liidu Teataja
            
            
               L 70/31
            
         KOMISJONI MÄÄRUS (EL) nr 259/2011,
   16. märts 2011,
   millega muudetakse määrust (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 143 koostoimes artikliga 4,
   ning arvestades järgmist:
   
               (1)
            
            
               Komisjoni 20. juuli 2010. aasta määruse (EL) nr 642/2010 (nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas) (2) artiklis 5 on sätestatud komponendid, mille põhjal kehtestatakse määruse (EÜ) nr 1234/2007 artikli 136 lõikes 2 osutatud tüüpilised CIF-impordihinnad määruse (EL) nr 642/2010 artikli 2 lõikes 1 osutatud teraviljadele.
            
         
               (2)
            
            
               Ehkki määruse (EL) nr 642/2010 artikli 2 lõikes 1 ja artikli 5 lõikes 1 osutatakse kõrge kvaliteediga pehmele nisule, hõlmab kõnealuse määruse III lisa noteerimisbörse ja võrdlussorte ka keskmise ja madala kvaliteediga pehme nisu puhul. Järjepidevuse huvides on asjakohane kõrvaldada kõnealusest lisast keskmise ja madala kvaliteediga pehme nisu noteeringud ja sordid.
            
         
               (3)
            
            
               Seepärast tuleks määrust (EL) nr 642/2010 vastavalt muuta.
            
         
               (4)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 642/2010 III lisa asendatakse käesoleva määruse lisa tekstiga.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. märts 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 187, 21.7.2010, lk 5.
   
      LISA
      
         
            „III LISA
            
               Noteerimisbörsid ja võrdlussordid
            
            
                        Toode
                     
                     
                        Pehme nisu
                     
                     
                        Kõva nisu
                     
                     
                        Mais
                     
                     
                        Muu söödateravili
                     
                  
                        Standardkvaliteet
                     
                     
                        Kõrge
                     
                     
                         
                     
                     
                         
                     
                     
                         
                     
                  
                        Börsinoteeringul kasutatav võrdlussort (tüüp/klass)
                     
                     
                        Hard Red Spring nr 2
                     
                     
                        Hard Amber Durum nr 2
                     
                     
                        Yellow Corn nr 3
                     
                     
                        US Barley nr 2
                     
                  
                        Noteerimisbörs
                     
                     
                        Minneapolis Grain Exchange
                     
                     
                        Minneapolis Grain Exchange (1)
                        
                     
                     
                        Chicago Board of Trade
                     
                     
                        Minneapolis Grain Exchange (2)
                        
                     
                  
      
      
         (1)  Kui tüüpiliste CIF-impordihindade arvutamiseks vajalik noteering ei ole kättesaadav, kasutatakse Ameerika Ühendriikides avalikult kättesaadavaid FOB-noteeringuid.
      
         (2)  Kui tüüpiliste CIF-impordihindade arvutamiseks vajalik noteering ei ole kättesaadav, kasutatakse kõige tüüpilisemaid Ameerika Ühendriikides avalikult kättesaadavaid FOB-noteeringuid.”